ai4bharat/Pralekha huggingface dataset:
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தெருவோர வியாபாரிகளுக்கு பயிற்சி அளிக்கும் டிஜிட்டல் இயக்கம்
தெருவோர வியாபாரிகளுக்கான பிரதமரின் ஸ்வாநிதித் திட்டத்தின் ஒருங்கிணைந்த பகுதியாக பயனாளிகள் டிஜிட்டல் பரிவர்த்தனையை மேற்கொள்வதற்கான பயிற்சி அளிக்கும் இயக்கம் தொடங்கி வைக்கப்பட்டுள்ளது.
பிரதமர் ஸ்வாநிதி திட்டத்தின் கீழ் கடன் பெறும் தெருவோர வியாபாரிகள் டிஜிட்டல் பரிவர்த்தனையை மேற்கொள்ள கடன் கொடுக்கும் போது, கடன் தரும் நிறுவனங்கள் க்யூஆர் கோட் மற்றும் யுபிஐ ஐடி-யை வழங்கி, அவர்களுக்கு பயிற்சி அளிக்க வேண்டும் என்று அறிவுறுத்தப்பட்டுள்ளது.
டிஜிட்டல் பரிவர்த்தனையை மேலும் ஊக்குவிக்கும் வகையில் மத்திய வீட்டு வசதி மற்றும் நகர்ப்புற விவகார அமைச்சகம், மின்னணு மற்றும் தகவல் தொழில்நுட்ப அமைச்சகம் இணைந்து ‘மெயின் பி டிஜிட்டல் 3.0’ இயக்கத்தை செப்டம்பர் 9 முதல் நவம்பர் 30 வரை மேற்கொண்டது.
மக்களவையில் இன்று மத்திய வீட்டு வசதி மற்றும் நகர்ப்புற விவகாரத்துறை இணை அமைச்சர் திரு கவுசல் கிஷோர் எழுத்து மூலம் அளித்த பதிலில் இவ்வாறு கூறியுள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779683
(Visitor Counter : 206
ஆயுஷ்
கொவிட்-19 மேலாண்மைக்கான ஆயுர்வேதம் மற்றும் யோகா சார்ந்த தேசிய மருத்துவ நிர்வாக செயல்முறைகளை சுகாதாரம் மற்றும் ஆயுஷ் அமைச்சர்கள் இணைந்து வெளியிட்டனர்
மத்திய சுகாதாரம் மற்றும் குடும்ப நல அமைச்சர் திரு ஹர்ஷ் வர்தன் மற்றும் மத்திய ஆயுஷ் இணை அமைச்சர் திரு ஸ்ரீபத் யெசோ நாயக் ஆகியோர் இணைந்து கொவிட்-19 மேலாண்மைக்கான ஆயுர்வேதம் மற்றும் யோகா சார்ந்த தேசிய மருத்துவ நிர்வாக செயல்முறைகளை மெய்நிகர் முறையில் இன்று வெளியிட்டனர்.
நிதி ஆயோக் துணைத் தலைவர் டாக்டர் ராஜீவ் குமாரும் இந்த நிகழ்ச்சியில் பங்கேற்றார். நிகழ்ச்சியில் பேசிய திரு ஹர்ஷ் வர்தன், பல்துறை குழு ஒன்று அளித்த அறிக்கை மற்றும் பரிந்துரைகளின் அடிப்படையில் இந்த செயல்முறைகளை நிபுணர்கள் மற்றும் தேசிய ஆராய்ச்சி நிறுவனங்கள் தயாரித்து உள்ளதாக தெரிவித்தார்.
கொவிட்-19 மேலாண்மைக்கான ஆயுர்வேதம் மற்றும் யோகா சார்ந்த தேசிய மருத்துவ நிர்வாக செயல்முறைகள் பெறுந்தொற்றுக்கு எதிரான நமது போரை மேலும் வலுப்படுத்தும் என்று சுகாதார அமைச்சர் கூறினார்.
காணொலி மூலம் நிகழ்ச்சியில் உரையாற்றிய திரு ஸ்ரீபத் யெசோ நாயக், இந்த செயல்முறைகளை வடிவமைப்பதற்காக வல்லுநர்களைக் கொண்ட குழு ஒன்றை ஆயுஷ் அமைச்சகம் அமைத்ததாகவும், கொவிட்-19-ஐ கட்டுப்படுத்துவதில் ஆயுஷ் இடையீடுகளின் பங்கை புரிந்து கொள்ள பல்வேறு ஆய்வுகளை அமைச்சகம் மேற்கொண்டதாகவும் தெரிவித்தார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662012
மின்னணு மற்றும் தகவல் தொழில்நுட்பம்
டிஜிட்டல் இந்தியா திட்டத்தில் பொதுச் சேவை மையம் முக்கிய பங்கு வகிக்கிறது : திரு. அல்போன்ஸ் கண்ணந்தானம்
பொதுச் சேவை மையம் எனப்படும் சிஎஸ்சி மாவட்ட மேலாளர்கள் பயிற்சி முகாமில் கலந்துகொண்ட மத்திய சுற்றுலா, மின்னணு மற்றும் தகவல் தொழில்நுட்ப அமைச்சர் திரு.அல்போன்ஸ் கண்ணன்தானம், ‘எண்ணிம முறை எனப்படும் டிஜிட்டல் இந்தியா திட்டத்தை முன்னெடுத்துச் செல்வதில் பொதுச் சேவை மையம் முக்கியப் பங்கு வகிக்கிறது என்று தெரிவித்தார். மேலும், கிராமப்புற பொதுச் சேவை மையங்களிடம், கிராமப்புற தொழில்முனைவோர் மூலம் இந்தியாவில் புரட்சிகரமான மாறுதல் ஏற்படும் வகையில், கிராமப்புற மக்களுக்கு அரசு மற்றும் பிற சேவைகள் சென்றடைய உதவும் திறன் உள்ளதாகத் தெரிவித்தார். கிராமப்புறங்களில் வசிக்கும் விளிம்பு நிலை மக்களுக்கும் அரசு திட்டங்கள் சென்றடையும் வகையில் இவர்கள் சேவையாற்ற வேண்டும் என்று அமைச்சர் கேட்டுக்கொண்டார்.
இன்று இந்தியா ஹாபிட்டட் சென்டரில் நடைபெற்ற, பொதுச் சேவை மைய தேசிய அளவிலான மாநாட்டில் கலந்துகொண்ட மாண்புமிகு அமைச்சர், 600க்கும் மேற்பட்ட மாவட்ட பொதுச் சேவை மைய மேலாளர்களிடம் உரை நிகழ்த்தினார்.
இந்த விழாவைத் தொடங்கிவைத்த அமைச்சர், ‘டிஜிட்டல் இந்தியா, ஆதார், ஏழைகளுக்கு காப்பீடு போன்ற திட்டங்களில் பொதுசேவை மையங்கள் முக்கியப் பங்கு வகிப்பதற்குப் பாராட்டுத் தெரிவித்தார். கேராளவில் உள்ள கோட்டயம், நாட்டின் முதல் முழுமையான டிஜிட்டல் நகரமாக மாறியிருப்பதை உதாரணம் காட்டிய அமைச்சர், ‘நாட்டின் கடைக்கோடி குடிமகனுக்கும் இந்தியாவின் வளர்ச்சியினால் கிடைக்கும் பலன் சென்றடைய வேண்டும் என்ற பாரதப் பிரதமர் நரேந்திரமோடியின் கனவை நிறைவேற்றுவதிலும் மக்கள் சேவை மையங்கள் மிகப்பெரிய முகவர்களாகச் செயல்படுகின்றன எனத் தெரிவித்தார். குரலற்றவர்களின் குரலாக ஒலிக்கும் டிஜிட்டல் இந்தியா திட்டம் பொதுசேவை மையம் மூலமே நிறைவேறும்; பொதுச் சேவை மையங்கள் மூலம் நிகழ்ந்துள்ள மாபெரும் மாற்றத்தைக் காண்பதில் மகிழ்ச்சி அடைகிறேன் என்று தெரிவித்தார். மேலும், பொதுச் சேவை மைய மேலாளர்கள் அரசின் நெடுநோக்கினை மாவட்டங்களில் எடுத்துரைக்கிறார்கள், அவர்கள் அரசின் குரலாக இந்தப் பகுதியில் செயலாற்றி சமூகத்தை டிஜிட்டல் யுகத்திற்கு தயார்படுத்த வேண்டும்’ என்று அமைச்சர் கேட்டுக்கொண்டார்.
இந்த மாநாட்டில் தொடங்க சேவைத் திட்டங்கள்
(- கதா – காப்பீட்டுத் திட்டம் அறிமுகம்
- பொதுச் சேவை மையம் மூலம் இந்திய கடற்படைத் தேர்வுக்கு ஆன்லைன் விண்ணப்பம்
- பொதுச் சேவை மைய அகாடமிக்கும் டி.சி.எஸ். நிறுவனத்திற்கு இடையில் புரிந்துணர்வு ஒப்பந்தம் பரிமாற்றம்.
- சுகாதாரப் பாதுகாப்பில் பொதுச் சேவை மையம் மற்றும் 2.5 என்.வி.ஜி. எஸ்சிலார் நிறுவனத்திற்கு இடையில் புரிந்துணர்வு ஒப்பந்தம்.
பிரதமர் அலுவலகம்
உலக கழிப்பறை தினம் : அனைவருக்கும் கழிப்பறை என்ற தனது உறுதியை இந்தியா வலுப்படுத்துகிறது - பிரதமர்
உலக கழிப்பறை தினமான இன்று, அனைவருக்கும் கழிப்பறை என்ற தனது உறுதியை நாடு வலுப்படுத்துகிறது என்று பிரதமர் திரு நரேந்திர மோடி கூறினார்.
"உலக கழிப்பறை தினத்தில், அனைவருக்கும் கழிப்பறை என்ற தனது உறுதியை இந்தியா வலுப்படுத்துகிறது. கடந்த சில வருடங்களில் கோடிக்கணக்கான இந்தியர்களுக்கு சுத்தமான கழிப்பறைகளை வழங்கும் ஈடில்லா சாதனை செய்யப்பட்டிருக்கிறது. இதன் மூலம், குறிப்பாக பெண்களுக்கு, சுகாதார நன்மைகள் அளிக்கப்பட்டிருப்பதோடு, அவர்களின் கண்ணியமும் காக்கப்பட்டிருக்கிறது," என்று தனது டிவிட்டர் பதிவொன்றில் பிரதமர் கூறியுள்ளார்.
•••••
(
நிதி அமைச்சகம்
பணம் மதிப்பிழப்பு நடவடிக்கைக்குப் பிறகு வருமான வரி செலுத்துவோர் எண்ணிக்கையில் உயர்வு
பணம் மதிப்பிழப்பு நடவடிக்கைக்குப் பிறகு வருமான வரி செலுத்துவோர் எண்ணிக்கையில் உயர்வு ஏற்பட்டுள்ளது. 9.11.2016 முதல் 31.03.2017 வரை ஒரு கோடியே 96 லட்சம் வருமான வரி கணக்குகள் தாக்கல் செய்யப்பட்டன. சென்ற ஆண்டு இதேகாலத்தில் ஒரு கோடியே 63 லட்சம் வருமான வரி கணக்குகளும் அதற்கும் முந்தைய ஆண்டு ஒரு கோடியே 23 லட்சம் வருமான வரி கணக்குகளும் தாக்கல் செய்யப்பட்டன.
பண மதிப்பிழப்பு நடவடிக்கை புதிய இயல்பு தரங்களை உருவாக்கியுள்ளது. இதன்படி மொத்த உள்நாட்டு உற்பத்தி பெரியதாகவும், தூய்மையானதாகவும், உண்மையானதாகவும் அமையும். இந்த நடவடிக்கை ஊழல், கருப்பு பணம், கள்ளநோட்டு, பயங்கரவாத்த்திற்கு நிதி வழங்குதல் ஆகியவற்றை ஒழிக்க அரசு மேற்கொண்ட உறுதிப்பாட்டின் அடிப்படையில் எடுக்கப்பட்டுள்ளது.
இந்தத் தகவலை மத்திய நிதித்துறை இணையமைச்சர் திரு சந்தோஷ்குமார் கங்குவார் இன்று மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்தார்.
(Visitor Counter : 55
அறிவியல் மற்றும் தொழில்நுட்பத்துறை
இந்தியாவில் தோல் உற்பத்தி தொழிலின் தொடர்ச்சியான வளர்ச்சிக்கு ஸ்டார்ட் அப் நிறுவனங்கள் முக்கிய பங்கு வகிப்பதாக மத்திய அமைச்சர் டாக்டர் ஜிதேந்திர சிங் கூறியுள்ளார்
இந்தியாவின் தோல் உற்பத்தி தொழில் ஸ்டார்ட்அப் மற்றும் தொழில் முனைவோருக்கு உலகத்தர வாய்ப்புகளை அளிப்பதாக மத்திய அறிவியல் மற்றும் தொழில்நுட்பத்துறை இணையமைச்சர் டாக்டர் ஜிதேந்திர சிங் கூறியுள்ளார். உத்தரப்பிரதேசம் மாநிலம் கான்பூரில் உள்ள அறிவியல் மற்றும் தொழில்நுட்ப ஆராய்ச்சி- மத்திய தோல் ஆராய்ச்சி கழகத்தின் மூத்த விஞ்ஞானிகள், அதிகாரிகள் மற்றும் மெயின்புரியில் உள்ள கல்லூரி மாணவர்களிடையே அவர் உரையாற்றினார். இளைஞர்களிடம் தோல் உற்பத்திக்கான ஸ்டார்ட்அப் நிறுவனங்களில் ஈடுபட வேண்டும் என்றும் அழைப்பு விடுத்தார். இந்தியாவில் உள்ள தோல் உற்பத்தி நிறுவனம் அதிகளவிலான ஏற்றுமதி வருவாயை ஈட்டிவருவதாகவும், நாட்டின் அன்னிய செலாவணியை ஈட்டும் முதல் 10 துறைகளில் இதுவும் ஒன்று என்றும் அவர் தெரிவித்தார்.
கான்பூரில் உள்ள மத்திய தோல் ஆராய்ச்சி நிறுவனம் தோல் மற்றும் அத்துறைச்சார்ந்த கணக்கெடுப்பு, பயிற்சி, செயல்முறை விளக்கம், வர்த்தகக் கலந்தாய்வு, தொழில் மற்றும் தையல் பயிற்சி திட்டங்கள், ஆலோசனை உதவிகள் ஆகியவை மெயின்பூரி மற்றும் அதனையொட்டிய மாவட்டங்களைச் சேர்ந்த மாணவர்கள் மற்றும் இளைஞர்களுக்கு வழங்கப்படும் என்றும் டாக்டர் ஜிதேந்திர சிங் உறுதியளித்தார்.
இந்தியா, உலகில் காலணி உற்பத்தி மற்றும் தோல் ஆடைகள் ஏற்றுமதியில் இரண்டாம் இடத்திலும், தோல் பொருட்கள் ஏற்றுமதியில் ஜந்தாம் இடத்திலும் இருப்பதாக அவர் கூறினார். 2022ம் ஆண்டு சர்வதேச அளவில் தோல் பொருட்களின் சந்தை மதிப்பு 424 பில்லியன் டாலராக உள்ளது என்றும், இது 2030ம் ஆண்டுக்குள் 744 பில்லியன் டாலராக இருக்கும் என்று எதிர்பார்க்கப்படுகிறது என்றும் டாக்டர் ஜிதேந்திர சிங் குறிப்பிட்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1855301
வணிகம் மற்றும் தொழில்துறை அமைச்சகம்
தொழில்கள் தொடங்க உலகளாவிய மையமாகி வருகிறது இந்தியா
[தொழில் தொடங்க உகந்த சூழல் குறித்த 2018ம் ஆண்டு அறிக்கையை மத்திய அமைச்சர் சுரேஷ் பிரபு வெளியிடுகிறார்]
புதிதாகத் தொழில்கள் தொடங்குவோரின் திறமையால் இந்தியாவின் வளர்ச்சியில் மகத்தான மாற்றங்கள் ஏற்பட உள்ளன என்று மத்திய வர்த்தகம் – தொழில் துறை அமைச்சர் திரு சுரேஷ் பிரபு குறிப்பிட்டார்.
இந்தியாவில் புதிதாகத் தொழில் தொடங்குவதற்கான உகந்த சூழல் குறித்த 2018ம் ஆண்டு அறிக்கையை  அவர் புது தில்லியில் இன்று  வெளியிட்டார். இந்தியாவில் தொழில் தொடங்குவதற்கான சூழல் குறித்த விவரங்களைத் திரட்டி தொகுத்து அளித்து வரும்  என்ற இந்திய தகவல் தளம்  இந்த அறிக்கையைத் தயாரித்துள்ளது.
நிகழ்ச்சியில் பேசிய அமைச்சர் புதிதாகத் தொழில் தொடங்க சாதகமான சூழலை விரைவாக உருவாக்குவதற்காக மத்திய வர்த்தக அமைச்சகம் பல முயற்சிகளை மேற்கொண்டு வருகிறது என்று குறிப்பிட்டார். “இதையடுத்து, பல நீண்டகாலமாக இயங்கும் தொழில்களுக்காக வகுக்கப்பட்ட பல விதிமுறைகளை மறு ஆய்வு செய்யவும் உத்தேசிக்கப்பட்டுள்ளது. புதிதாகத் தொழில் தொடங்குவதை ஊக்குவிக்கும் வகையில் அந்த விதிகள் மாற்றப்படும், தேவையில்லாதவை நீக்கப்படும்” என்றும் அவர் தெரிவித்தார்.
உலகளாவிய முதலீட்டாளர்களின் மாநாடு அடுத்த மாதம் டிசம்பரில் நடத்தப்படும். அதிக அளவில் முதலீடுகளை வரவேற்கும் வகையில் பல தொழில் நிறுவனங்கள் இந்த மாநாட்டில் பங்கேற்கும் என்றும் அவர் அமைச்சர் திரு. சுரேஷ் பிரபு தெரிவித்தார்.
நிதி அமைச்சகம்
2022-22-ம் நிதியாண்டில் நாட்டின் நிகர நேரடி வரி வசூல் ரூ.13,63,038 கோடி: 48.4 சதவீதம் அதிகரிப்பு
2021-22ம் நிதியாண்டின் நேரடி வரி வசூல் கடந்த மார்ச் 16ம் தேதி வரை, ரூ.13,63,038.3 கோடி. 2020-21ம் நிதியாண்டின் இதே கால கட்டத்துடன் ஒப்பிடுகையில் வரி வசூல் ரூ.9,18,430.5 கோடியாக இருந்தது. தற்போது வரி வசூல் 48.41 சதவீதம் அதிகரித்துள்ளது.
நிகர நேரடி வரி வசூல் ரூ.13,63,038.3 கோடியில், கார்பரேட் வரி ரூ.7,19,035 கோடி மற்றும் தனிநபர் வருமான வரி மற்றும் பாதுகாப்பு பரிமாற்ற வரி ரூ.6,40,588.3 கோடி ஆகியவை அடங்கும். மாற்றியமைக்கப்பட்ட இலக்கு ரூ.12.50 லட்சம் கோடியாக இருந்த நிலையில் வரி வசூல் ரூ.13,63,038.3 கோடியாக உள்ளது.
வரித் தொகை திரும்ப வழங்குவதற்கு முன், 2021-22ம் ஆண்டின் மொத்த நேரடி வரி வசூல் ரூ.15,50,364.2 கோடியாக இருந்தது. இதில் கார்பரேட் வரி ரூ.8,36,838.2 கோடியும், தனிநபர் வருமான வரி, பாதுகாப்பு பரிமாற்ற வரி உட்பட ரூ. 7,10,056.8 கோடியும் அடங்கும்.
வரி வசூலில் அட்வான்ஸ் வரி ரூ. ரூ.6,62,896.3 கோடி. பணி செய்யும் இடத்தில் வரி பிடித்தம் ரூ.6,86,798.7 கோடி.
2021-22ம் நிதியாண்டில் இதுவரை வரி திரும்பச் செலுத்திய தொகை ரூ.1,87,325.9 கோடி.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleseDetail.aspx?PRID=1807004
கனரகத் தொழில்கள் அமைச்சகம்
கனரக மின் உற்பத்தி தொழில் பொருட்களின் ஏற்றுமதி அதிகரிப்பு
கடந்த மூன்று வருடங்களில் கனரக மின் உற்பத்தி பொருட்களின் ஏற்றுமதி அதிகரித்துள்ளது. அதன்படி 2017-18-ம் ஆண்டில் 41,677 கோடி ரூபாய்க்கும், 2018-19-ல் 52,910 கோடி ரூபாய்க்கும், 2019-20-ல் 60,698 கோடி ரூபாய்க்கும், 2020-2021-ல் 63,839 கோடி ரூபாய்க்கும் ஏற்றுமதி செய்யப்பட்டுள்ளது. உற்பத்தியாளர்கள் சங்கம் அளித்த தகவலின்படி டர்பைன், ஜென்ரேட்டர்கள், சுழல் இயந்திரங்கள், மின்மாற்றிகள் உள்ளிட்ட பொருட்களின் ஏற்றுமதி கடந்த 3 வருடங்களாக அதிகரித்துள்ளது. கடந்த 3 ஆண்டுகளாக மூலதன சரக்குகள் தொடர்பான உள்நாட்டு தயாரிப்புகளின் ஏற்றுமதி குறைந்துள்ளது. எனினும் நடப்பு நிதியாண்டில் கடந்த ஏப்ரல் மாதம் முதல் ஜனவரி 2022 வரை காலகட்டத்தில் இது அதிகரித்துள்ளது. முந்தைய ஆண்டை விட இது 33 சதவீதம் அதிகமாகும். தொழிற்சாலை கொதிகலன்கள், பாகங்கள், மின் இயந்திரங்கள், அனைத்து வகையான பம்புகள், குளிர்சாதன மற்றும் குளிர்பதன இயந்திரங்கள் மற்றும் பாகங்கள், வாட்டர் ஹீட்டர்கள், பால்பண்ணை, விவசாயம், உணவுப் பதப்படுத்துதல், ஜவுளி உள்ளிட்ட தொழிற்சாலைக்கான இயந்திரங்களின் ஏற்றுமதி அதிகரித்துள்ளது.
மக்களவையில் இது குறித்த கேள்விக்கு கனரக தொழில்துறை இணையமைச்சர் திரு கிரஷண் பால் குர்ஜார் எழுத்து மூலம் பதிலளித்தார்.
நிதி அமைச்சகம்
சென்னையில் மத்திய நிதி அமைச்சர் திருமதி. நிர்மலா சீதாராமன் தலைமையில் இன்று தென் மண்டல கிராமப்புற வங்கிகளின் தலைவர்கள் மற்றும் மூத்த அதிகாரிகளுடன் ஆய்வுக் கூட்டம் நடைபெற்றது
மத்திய அரசின் முக்கிய திட்டங்களில் மண்டல கிராமப்புற வங்கிகள் கவனம் செலுத்த வேண்டும் என்று மத்திய நிதியமைச்சர் திருமதி நிர்மலா சீதாராமன் வலியுறுத்தியுள்ளார்.
சென்னையில் மத்திய நிதி அமைச்சர் திருமதி. நிர்மலா சீதாராமன் தலைமையில் இன்று தென் மண்டல கிராமப்புற வங்கிகளின் தலைவர்கள் மற்றும் மூத்த அதிகாரிகளுடன் ஆய்வுக் கூட்டம் நடைபெற்றது.
இந்த கூட்டத்தில், தமிழ்நாடு, ஆந்திரா, தெலுங்கானா, கேரளா, புதுச்சேரி மற்றும் கர்நாடகாவின் நிதித் துறையின் நிதி/சிறப்புச் செயலர்கள்/முதுநிலை அதிகாரிகள் பிரதிநிதித்துவத்துடன், நிதிப்பணிகள் துறை செயலர் மற்றும் ரிசர்வ் வங்கி மூத்த அதிகாரிகளும் கலந்து கொண்டனர். கூட்டத்தில் பாரத ஸ்டேட் வங்கி, இந்தியன் வங்கி, யூனியன் வங்கி, கனரா வங்கி, இந்தியன் ஓவர்சீஸ் வங்கி, நபார்டு வங்கி ஆகியவற்றின் மேலாண்மை இயக்குநர்கள், தலைமை நிர்வாக அதிகாரிகள் ஆகியோரும் கலந்து கொண்டனர்.
கூட்டத்தில், நிதிப்பணிகள் துறை செயலர், மண்டல கிராமப்புற வங்கிகளின் பல்வேறு நிதி அளவீடுகள் பற்றிய விளக்கத்தை அளித்ததால், கிராமப்புற வங்கிகளின் நிதி செயல்திறன் பற்றி விவாதங்கள் நடந்தன.
கூட்டத்தில் உரையாற்றிய அமைச்சர் திருமதி. நிர்மலா சீதாராமன், மத்திய அரசின் முக்கிய திட்டங்களான பிஎம் ஸ்வநிதி, அடல் ஓய்வூதிய திட்டம், பிஎம் ஜன் தன் திட்டம், முத்ரா திட்டம், உழவர் கடன் அட்டை, கால்நடை வளர்ப்பு, மீன் வளம் போன்றவற்றில் மண்டல கிராமப்புற வங்கிகள் தொடர்ந்து கவனம் செலுத்துவதுடன், அதில் முழுமையான நோக்கத்தை அடைய வேண்டும் என்று வலியுறுத்தினார்.
தென் மண்டல கிராமப்புற வங்கிகளின் வாராக் கடன்கள், கடன் வழங்கல் ஆகியவை தேசிய சராசரியை விட சிறப்பாக இருந்ததை எடுத்துக்காட்டிய அமைச்சர், நடப்பு மற்றும் சேமிப்பு கணக்கு விகிதத்தை மேம்படுத்த முயற்சிகளை மேற்கொள்ள வேண்டும் என அறிவுறுத்தினார்.
தொழில்நுட்பம், கடன் மேலாண்மை அமைப்பு மற்றும் கோர் பேங்கிங் சிஸ்டம் ஆகியவற்றை சிறந்த முறையில் பயன்படுத்துதல் ஆகிய பணிகளை தென் மண்டலத்தின் கிராமப்புற வங்கிகளில் காலக்கெடுவுக்குள் மேற்கொள்ள வேண்டும் என்று மத்திய நிதியமைச்சர் கூறினார். அதிக டிஜிட்டல் மயமாக்கலை நோக்கி நகரும் அரசின் முயற்சிக்கு ஏற்ப டிஜிட்டல் முறையில் செயல்படும் வாடிக்கையாளர்களை அதிகரிப்பதில் வங்கிகள் கவனம் செலுத்த வேண்டும் என்று அவர் கேட்டுக்கொண்டார்.
எம்எஸ்எம்இக்கு சிறந்த முறையில் சேவை செய்ய புதுமையான திட்டங்களை உருவாக்க வேண்டும் என்று கேட்டுக்கொண்ட நிதி அமைச்சர், தென் பிராந்தியத்தைச் சேர்ந்த கிராமப்புற வங்கிகள், ரிசர்வ் வங்கி மற்றும் சம்பந்தப்பட்ட மாநில அதிகாரிகளுடன் இணைந்து மாநிலம் முழுவதும் தங்கள் இருப்பை மேம்படுத்திக் கொள்ளுமாறு அறிவுறுத்தினார்.
பிஎம் ஸ்வநிதியின் கீழ், தெருவோர வியாபாரிகளுக்கு கடன் வழங்குவதைத் தவிர மீன்வளம் மற்றும் கால்நடை வளர்ப்பு போன்ற தொடர்புடைய விவசாயத் துறைக்கு கடன் வழங்குவதற்கான கட்டமைப்பை மேம்படுத்துவதையும் அவர் வலியுறுத்தினார்.
மத்திய அமைச்சரவை
இந்தியா மற்றும் அமெரிக்கா இடையே சுகாதாரத் துறையில் கையெழுத்தான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் அளித்துள்ளது
மத்திய அரசின் உயிரி தொழில்நுட்பத்துறை, இந்திய மருத்துவ ஆராய்ச்சிக் குழுமம், அமெரிக்காவின் சர்வதேச எய்ட்ஸ் தடுப்பூசி முன்னெடுப்பு, இடையேயான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. உயிர்க் கொல்லி நோய், காசநோய், கொவிட் உள்ளிட்ட நோய்களைத் தடுப்பதற்கும், சிகிச்சை அளிப்பதற்கும், தேவையான புதிய உயிரி மருத்துவக் கருவிகள் மற்றும் தொழில்நுட்பங்களை கண்டறிவதற்காக இந்த ஒப்பந்தம் மேற்கொள்ளப்பட்டுள்ளது.
இந்த புரிந்துணர்வு ஒப்பந்தம் இந்தியா – அமெரிக்கா இடையேயான சர்வதேச அறிவியல் மற்றும் தொழில்நுட்ப ஒத்துழைப்பை மேலும், வலுப்படுத்தும் என்று கூறப்படுகிறது.
-----
(
ஜல்சக்தி அமைச்சகம்
திறந்தவெளி கழிப்பிட அகற்றல் நடவடிக்கைகளுடன், கழிவுநீர் மேலாண்மைக்கும் ஹரியானா நடவடிக்கை
ஹரியானாவின் கர்னால் மாவட்டத்தில் உள்ள ஷிர்ஷி கிராமத்தில் வீடுகளில் இருந்து வெளியேறும் கழிவு நீர் தெருக்களில் வழிந்தோடித் தேங்கி கிடந்தது. இதனால் துர்நாற்றம், கொசு உற்பத்தி போன்ற பிரச்னைகள் நிலவியது. இங்குள்ள 360 வீடுகளில் 2,400 பேர் வசிக்கின்றனர்.
கழிவுநீர் பிரச்னைக்குத் தீர்வு காண இங்கு கழிவுநீர் நிலைப்படுத்துதல் குட்டை ரூ.30 லட்சம் செலவில் அமைக்கப்பட்டது. இந்த குட்டை கழிவுநீர் பிரச்னைக்குத் தீர்வு கண்டதுடன், மீன்வளர்ப்புக்கு குத்தகைக்கு விடுவதன் மூலம் கிராம பஞ்சாயத்து ஆண்டுக்கு ரூ.50 ஆயிரம் வருவாய் ஈட்டவும் வழி ஏற்படுத்தியுள்ளது. மேலும், இந்த குட்டை கிராம மக்களின் பொழுது போக்கு இடமாகவும் மாறியுள்ளது.
கழிவு நீர் நிலைப்படுத்துதல் குட்டையில், பல குழிகள் அமைக்கப்பட்டு கழிவு நீர் இயற்கையான முறையில் சுத்திகரிக்கப்படுகிறது.
பித்தோரிட் ஆலை: குருகிராம் மாவட்டத்தில் தோர்க்கா கிராமத்தில் பித்தோரிட் என்ற கழிவுநீர் சுத்திகரிப்பு ஆலை கடந்த 2019ம் ஆண்டு அமைக்கப்பட்டது. இங்கும் இயற்கையான முறையில் கழிவுநீர் சுத்திகரிக்கப்படுகிறது.
கழிவுநீர் குழிகள்: ஹரியானாவின் மகேந்திரகர் மாவட்டத்தில் உள்ள டோங்லி கிராமத்தில், 224 வீடுகள் உள்ளன. இங்கு 3 முதல் 6 வீடுகள் வரையிலான தொகுப்புகளின் கழிவுநீர்கள் மூடப்பட்ட வாய்க்கால் மூலம் தொட்டிகளுடன் இணைக்கப்பட்டு கழிவுநீர் மேலாண்மை நடவடிக்கைகள் மேற்கொள்ளப்படுகின்றன.
இவ்வாறாக, திறந்தவெளிக் கழிப்பிடம் இல்லா நடவடிக்கைகளுடன் கழிவுநீர் மேலாண்மை நடவடிக்கைகளும் ஹரியானாவில் மேற்கொள்ளப்படுகின்றன.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1792984
---
(Visitor Counter : 152
மின்னணு மற்றும் தகவல் தொழில்நுட்பம்
ஆதார்-பான்/பணியாளர் வருங்கால வைப்பு திட்ட இணைப்பில் தடங்கல்கள் இல்லை: உடாய்
உடாய் என்று அழைக்கப்படும் இந்திய பிரத்தியேக அடையாள ஆணையம், அதன் சேவைகள் நன்றாக செயல்பட்டு வருவதாக இன்று தெரிவித்துள்ளது. ஆதார்-பான்/பணியாளர் வருங்கால வைப்பு திட்ட இணைப்பில் தடங்கல்கள் இல்லை என்று அது கூறியுள்ளது.
மிகவும் அவசியமான மேம்பாட்டு நடவடிக்கைகளை கடந்த வாரம் அதன் அமைப்புகளில் படிப்படியாக மேற்கொண்டு வந்ததாக கூறிய உடாய், இணைதல் மற்றும் கைப்பேசி விவரம் சேர்த்தல் ஆகிய வசதிகளில் மட்டும் சில மையங்களில் தடங்கல்கள் ஏற்பட்டதாகவும், அவையும் தற்போது நன்றாக செயல்பட்டு வருவதாகவும் கூறியுள்ளது.
இருந்த போதிலும், மக்களுக்கு எந்தவித இடையூறும் ஏற்பட்டு விடக்கூடாது என்பதற்காக செயல்பாடுகள் தொடர்ந்து கண்காணிக்கப்பட்டு வருவதாக உடாய் தெரிவித்துள்ளது.
மேம்பாட்டு நடவடிக்கைகள் தொடங்கிய 2021 ஆகஸ்ட் 20 முதல் கடந்த ஒன்பது நாட்களில் 51 லட்சத்திற்கும் அதிகமானோர் பதிவு செய்து கொண்டிருப்பதாகவும், ஒரு நாளைக்கு சராசரியாக 5.68 லட்சம் பேர் பதிவு செய்து கொண்டிருப்பதாகவும் அவ்வமைப்பு கூறியுள்ளது. ஒரு நாளைக்கு 5.3 கோடிக்கும் அதிகமான பரிவர்த்தனைகள் நடைபெற்றுள்ளன.
ஆதார்-பான்/பணியாளர் வருங்கால வைப்பு திட்ட இணைப்பில் தடங்கல்கள் ஏற்பட்டதாக கூறிய சில ஊடக செய்திகளை உடாய் மறுத்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749927
பிரதமர் அலுவலகம்
மருத்துவப் பயன்பாட்டிற்கு பிராணவாயுவின் உபயோகம் பற்றி பிரதமர் ஆய்வு
பிராண வாயுவின் விநியோகத்தையும், கையிருப்பையும் அதிகரிப்பதற்காக பல்வேறு புதுமையான வழிகளை ஆய்வு செய்யுமாறு தாம் உத்தரவிட்டதையடுத்து, சிகிச்சைக்குப் பிராணவாயுவைப் பயன்படுத்துவது குறித்து பிரதமர் திரு நரேந்திர மோடி இன்று ஆய்வு மேற்கொண்டார்.
எஃகு ஆலைகள், பெட்ரோ இரசாயனப் பிரிவுகளுடன் கூடிய சுத்திகரிப்பு நிலையங்கள், உயர்தர வெப்பச் செயல்களைப் பயன்படுத்தும் நிறுவனங்கள், எரிசக்தி நிலையங்கள் முதலியவற்றில் பிராணவாயுவை உருவாக்கும் உற்பத்தி மையங்கள் இயங்குகின்றன. இந்தப் பிராணவாயுவை மருத்துவப் பயன்பாட்டிற்கும் உபயோகப்படுத்தலாம்.
இது போன்ற பிராணவாயுவை குறிப்பிட்ட தன்மையில் உற்பத்தி செய்யும் நிறுவனங்களை நகரங்கள்/ அடர்த்தியான பகுதிகள்/ தேவை ஏற்படும் மையங்களுக்கு அருகே கண்டறிந்து, பிராணவாயு படுக்கை வசதிகளுடன் கூடிய கொவிட் சிகிச்சை மையங்களை அவற்றிற்கு அருகில் நிறுவுவதுதான் இதற்குப் பின் உள்ள உத்தியாகும். சோதனை முயற்சியாக இதுபோன்ற ஐந்து மையங்கள் ஏற்கனவே அறிமுகப்படுத்தப்பட்டு சிறப்பாகச் செயலாற்றி வருகின்றன. பொதுத்துறை நிறுவனங்கள் அல்லது சம்பந்தப்பட்ட ஆலையை நிர்வகிக்கும் தனியார் நிறுவனங்கள், மத்திய மற்றும் மாநில அரசுகளுடன் ஒருங்கிணைந்து இந்தப் பணியை மேற்கொள்கின்றன.
இதுபோன்ற ஆலைகளுக்கு அருகே தற்காலிக மருத்துவமனைகளை அமைப்பதன் வாயிலாக குறுகிய காலத்தில் பிராணவாயு வசதியுடன் கூடிய சுமார் 10,000 படுக்கைகளை ஏற்படுத்த முடியும் என்று எதிர்பார்க்கப்படுகிறது.
பெருந்தொற்றைச் சமாளிக்க பிராணவாயுப் படுக்கைகளுடன் கூடிய இது போன்ற மையங்களை அமைக்க மாநில அரசுகள் ஊக்கப்படுத்தப்படுகின்றன.
அழுத்த விசை உறிஞ்சுதல் தொழில்நுட்பத்தில் செயல்படும்  ஆலைகளை நிறுவும் பணியின் வளர்ச்சி குறித்தும் பிரதமர் ஆய்வு செய்தார். அவசர கால சூழ்நிலையில் பிரதம மந்திரியின் குடிமக்களுக்கான உதவி மற்றும் நிவாரணம் , பொதுத்துறை நிறுவனங்கள் மற்றும் இதர நிறுவனங்களின் வாயிலாக சுமார் 1500 பிஎஸ்ஏ ஆலைகளை நிறுவுவதற்கான பணிகள் நடைபெற்று வருவதாக பிரதமருக்குத் தெரிவிக்கப்பட்டது. இந்தப் பணிகளை விரைந்து நிறைவு செய்யுமாறு அதிகாரிகளுக்கு அவர் உத்தரவிட்டார்.
பிரதமரின் முதன்மைச் செயலாளர், மத்திய அமைச்சரவைச் செயலாளர், உள்துறைச் செயலாளர், சாலைப் போக்குவரத்து மற்றும் நெடுஞ்சாலைச் செயலாளர் மற்றும் இதர உயரதிகாரிகள் இந்தக் கூட்டத்தில் கலந்துகொண்டனர்.
------
(
ரெயில்வே அமைச்சகம்
மேற்கு வங்கத்தில் ரயில்வே திட்டங்கள் பலவற்றை நாட்டுக்கு அர்ப்பணித்தார் மத்திய அமைச்சர் திரு.பியூஷ் கோயல்
மேற்கு வங்கத்தில் ரயில்வே திட்டங்கள் பலவற்றை ரயில்வே அமைச்சர் திரு.பியூஷ் கோயல் இன்று காணொலி காட்சி மூலம் நாட்டுக்கு அர்ப்பணித்தார்.
பெண்கள் மற்றும் குழந்தைகள் மேம்பாட்டுத்துறை இணையமைச்சர் திருமிகு. தேபஸ்ரீ சவுத்திரி உட்பட பலர் இந்நிகழ்ச்சிகளில் பங்கேற்றனர்.
நியூ ஜல்பைகுரியிலிருந்து நியூ கூச்பெகார் வரை அமைக்கப்பட்ட 126 கி.மீ தூர மின்மயமாக்கப்பட்ட ரயில் வழித்தடம் இன்று நாட்டுக்கு அர்ப்பணிக்கப்பட்டது.
இப்பகுதி வடக்கிழக்கு மாநிலங்களுக்கான ரயில் போக்குவரத்தில் முக்கியமான பகுதி. இது ரூ.287 கோடி செலவில் அமைக்கப்பட்டது. இதன் மூலம் டீசல் செலவு குறையும்.
வங்க தேச எல்லை பகுதி அருகே அமைந்துள்ள ஹால்டிபாரி ரயில் நிலையமும் இன்று தொடங்கி வைக்கப்பட்டது. இந்தியாவின் ஹால்டிபாரி மற்றும் வங்கதேசத்தின் சிலாஹாதி ரயில் இணைப்பை பிரதமர் திரு. நரேந்திர மோடி, வங்கதேச பிரதமர் திருமதி. ஹேக் ஹசினா ஆகியோர் கடந்தாண்டு டிசம்பர் 17 ஆம் தேதி நடந்த இருதரப்பு உச்சிமாநாட்டில் தொடங்கி வைத்தனர்.
மேற்கு வங்கத்தின் தினாஜ்பூர் மாவட்டத்தில், நவீன வசதிகளுடன் கிராஸிங் ரயில் நிலையமாக மாற்றப்பட்ட கங்காராம்பூர் ரயில் நிலையமும் இன்று தொடங்கி வைக்கப்பட்டது.
அலிபுர்துவார் ரயில் நிலையத்தில் ரூ.8.11 கோடி செலவில், நவீன வசதிகளுடன் கூடிய புதிய கட்டிடம் திறந்து வைக்கப்பட்டது. இங்கு புதிய லிப்ட்களும் திறந்து வைக்கப்பட்டன.
மதரிஹாத் ரயில் நிலையத்தில் ரூ.1.13 கோடி செலவில் அமைக்கப்பட்ட நடை மேம்பாலம் திறந்து வைக்கப்பட்டது. நியூ கூச்பெஹார் ரயில் நிலையத்தில் பிரம்மாண்ட தேசிய கொடிக் கம்பமும் திறந்து வைக்கப்பட்டது.
இந்நிகழ்சியில் அமைச்சர் திரு. பியூஷ் கோயல் பேசியதாவது:
நாட்டுக்கு மிகச் சிறப்பான சேவையை ரயில்வே செய்து வருகிறது. மேற்கு வங்கத்தில் இன்னும் 3 ஆண்டுகளில், அனைத்து ரயில் வழித்தடங்களும் மின்மயமாகும். இங்கு தற்போது நடைபெறும் ரயில்வே திட்ட பணிகள் விரைவில் முடிக்கப்படும். வடக்கு வங்காளம் மிகவும் அழகான பகுதி. இப்பகுதி அதிக சுற்றுலா பயணிகளை ஈர்க்கும்.
இப்பகுதியின் ஒட்டு மொத்த வளர்ச்சிக்காக ரயில்வே அர்ப்பணிப்புடன் செயல்படுகிறது.
இவ்வாறு திரு.பியூஷ் கோயல் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699778
(Visitor Counter : 129